घरेलू कैलेंडर की शुरुआत 13 से 20 अगस्त तक महिला चैलेंजर ट्राफी के साथ होगी। पुरुष कैलेंडर की शरुआत 17 अगस्त से नौ सितंबर तक चलने वाली दलीप ट्राॅफी (गुलाबी गेंद से दिन – रात्रि टूर्नामेंट) के साथ होगी। इसके बाद विजय हजारे (राष्ट्रीय एकदिवसीय टूर्नामेंट) टूर्नामेंट का आयोजन 19 सितंबर से 20 अक्तूबर तक होगा और इस दौरान 160 मैच खेले जाएंगे। रणजी ट्राॅफी एक नवंबर से छह फरवरी तक खेली जाएगी और इस टूर्नामेंट के दौरान भी 160 मैच खेले जाएंगे।